CELEX: 62019TN0857
Language: hu
Date: 2019-12-13 00:00:00
Title: T-857/19. sz. ügy: 2019. december 13-án benyújtott kereset – Dehousse kontra az Európai Unió Bírósága

24.2.2020   
            
            
               HU
            
            
               Az Európai Unió Hivatalos Lapja
            
            
               C 61/50
            
         
      2019. december 13-án benyújtott kereset – Dehousse kontra az Európai Unió Bírósága
      (T-857/19. sz. ügy)
      (2020/C 61/64)
      Az eljárás nyelve: francia
      
         Felek
      
      
         Felperes: Franklin Dehousse (Brüsszel, Belgium) (képviselők: L. Levi és S. Rodrigues ügyvédek)
      
         Alperes: az Európai Unió Bírósága
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a jelen keresetet elfogadhatónak és megalapozottnak;
               
            
                  —
               
               
                  semmisítse meg a megtámadott határozatot;
               
            
                  —
               
               
                  az alperest kötelezze az összes költség viselésére.
               
            
         Jogalapok és fontosabb érvek
      
      Az Európai Unió Bírósága Hivatalvezetőjének a 2019. szeptember 20-i Delhousse kontra az Európai Unió Bírósága ítélet (T-433/17, EU:T:2019:632) végrehajtási intézkedéséről szóló határozatával szemben benyújtott keresete alátámasztása érdekében a felperes három jogalapra hivatkozik.
      
                  1.
               
               
                  Az első jogalap az EUMSZ 266. cikk megsértésén alapul, mivel a megtámadott határozat nem minősül a T-433/17. sz., Delhousse kontra az Európai Unió Bírósága ügyben hozott ítélet végrehajtásához szükséges megfelelő intézkedésnek.
               
            
                  2.
               
               
                  A második jogalap a Bíróság 2016. évi, az igazgatási dokumentumokba való betekintésről szóló határozatának, az EUMSZ 15. cikk (3) bekezdésének, az Európai Unió Alapjogi Chartája 42. cikkének, különösen pedig az intézmények dokumentumaihoz való nyilvános hozzáférésnek és az átláthatóság követelményének megsértésén alapul.
               
            
                  3.
               
               
                  A harmadik jogalap az Európai Unió Alapjogi Chartája 41. cikkének, különösen pedig a megfelelő ügyintézéshez való jog – ide értve az indokolási kötelezettséget – megsértésén alapul.